Guddoomiyaha degmada Seylac ayaa sidoo kale sheegay in hadda ka hor ay ka sameeyeen sahan dhinaca biyaha ah hay’adda UNICEF iyo wasaaradda macdanta iyo biyaha ee Somaliland, iyagoo wixii markaas ka dambeeyay uu jiray isku dayo la doonayo in ceelal cusub laga sameeyo degmada Seylac ee gobolka Awda.
Cismaan Muumin ayaa sidoo kale sheegay in roobabku aanay ka di’in degmada Seylac, balse uu ka da’ay deegaanka Xariirad oo boqol iyo konton kiiloo mitir u jira magaalada Saylac. Guddoomiye ku xigeenka wuxuu sheegay in xaaladdii abaartu ay weli ka taagan tahay degmada Seylac.